Aleksander Heintalu

Aleksander Heintalu (23. veebruarini 1974 Aleksander Rassadkin, tuntud ka kui Vigala Sass; 31. mai 1941 Tartu – 19. august 2015 Saaremaa) oli eesti ravitseja ja publitsist, põllumajandusteaduste doktor. Kaasaegsete väitel ravis ta taimravi abil vähki, kroonilist hulginärvipõletikku, leukeemiat, ainevahetushäireid ja atroofiat ning sportlastel ülekoormusest tingitud hälbeid.[viide?] Heintalu teoste hulka kuuluvad eepos "Kuldmamma!" (üle 900 lehekülje runodena), ravimtaimeraamatud "Kuidas ma ravin rahvast" (16 osa; 25 000 retsepti enam kui 1500 juhtumi põhjal) ja "Taimedega vähiravi vastu", raamatud "Appi vampiirid", "Estide (tšuudide) hingestatud ilm" (2 osa), "Tšuudide maagiaraamat" ning "Kunsti kuldlõike kasutamine haljastuses". Ta ise kirjutas enda kohta: "ema (Kraasna maarahva setolane Vitebski oblastist Kraasna asundusest) poolt tšuud-setolane, isa poolt slaavi juut (Suvarov Mihhail), rahvuselt setolane".[viide?] Aleksander Heintalu kasvas üles seitsmes erinevas lastekodus, kust sai ka põhikooli hariduse, erikoolis aga metallitreiali kutse. Pärast teenimist Nõukogude armees jätkas haridusteed, saades algul Räpina Aiandustehnikumis aiandusspetsialistiks. Aastatel 1976–1981 õppis ta Eesti Põllumajandusakadeemias agronoomiat. 1987. aastal kaitses ta doktoriväitekirja põllumajanduse alal (haruldaste ravimtaimete agrotehnika NSV Liidu loodealadel; hübriidne anzuur, kahekojaline rodioola, muguljumikas). [viide?] Aastatel 1968–1984 töötas ta aedniku-haljastajana. EPA lõpetamisel taheti talle anda diplomitöö "Vanade parkide regenereerimine Vana-Vigala pargi näitel" eest teaduste kandidaadi kraad, kuid Moskvas seda ei kinnitatud. Töötas õpetajana Vigala põllutöökoolis. Sel ajal renoveeris ta Vana-Vigala mõisa pargi, mille eest anti kohtusse, kus tema töö hinnati õigeks, kuigi ebaseaduslikuks, sest ministeerium ei olnud Vana-Vigala mõisapargi regenereerimisplaani kinnitanud. Heintalu osales Eesti esimese budistliku stuupa püstitamisel Matsirannas Jüri Arraku maakodus Pangarehel aastal 1983. Viimati elas ta Saaremaal endise Leisi valla Triigi külas Männisalu talus. 4. mai 1987 – vikerforellide maimude juurdekasvu kiirendamise võte, kus vastavate taimede kasutus toitesegudes kiirendas juurdekasvu 170% võrra. Tartu Riiklik Ülikool, kaasautor Reet Priiman. 12. jaanuar 1989 – mesilase toit varroatoosi tõrjeks, kus teatavate taimede lisamisega toidu hulka saavutatakse lesta lõdvenenud haare. TRÜ, kaasautor Reet Priiman. 16. jaanuar 2001 – reovee puhastamise meetod ja seade. Elektromagnetiline biopuhasti, bioloogiline puhastus elektromagnetismi abil, millel on neli korda väiksem puhastuspind ja kaks korda kiirem puhastus võrreldes tavaliste biopuhastitega. Minu arengutee, II osa. // Kuidas ma saavutasin ülitundlikkuse. Võib-olla – Infoväli??! Tallinn, 1990 Appi "vampiirid"!! ...Kas sina oled "Vampiir?" Kuressaare, 1996 Minu raviraamat I, ehk kuidas ma ravisin rahvast. // Ravimise viis ja ravi põhimõtted (kirja pandud 1977–1988) Minu raviraamat II, kuidas ma ravin rahvast. // Dieedi üldised nõuded ja soovitused Minu raviraamat III, kuidas ma ravin rahvast. // Ravimine ravimtaimedega, I osa (Abasia – Abula) Minu raviraamat III, kuidas ma ravin rahvast. // Ravimine ravimtaimedega, II osa (Acclimatisatio – Apathia) Minu raviraamat III, kuidas ma ravin rahvast. // Ravimine ravimtaimedega, III osa (Apepsia – Cholangitis) Taevakehade mõju tervisele. Tallinn, 1990. Estide (tšuudide) hingestatud ilm : teadaandmise raamat / Aleksander Heintalu e. Vigala Sass ; [käsikirjade põhjal koostanud Elo Liiv] 2001; ISBN 9985-78-105-8 Sassi raviraamat, 2003 Kirjastus Nõiaraamat; ISBN 9985-9452-3-9 Taimeravi põhitõed, 2005 Kirjastus Nõiaraamat; ISBN 9985-9614-1-2 Sassi raviraamat, ISBN 9985-9452-3-9 Sassi raviraamat 2, ISBN 9985-9452-8-X Sassi raviraamat. 3, Ravimine ravimtaimedega. 6, ISBN 9789985976708, ilmunud Tallinn: Nõiaraamat, 2007 (Tartu: Greif) Kuldmamma! (eepos), 2006 ISBN 9949-13-422-6 Estide (tšuudide) hingestatud ilm (2. osa), Sõnade seletus, 2006 ISBN 9789949150991. Väeraamat (1. osa), Warraku raamat, 2007, ISBN 9789949154821. 2001 Eesti Kultuurkapitali rahvakultuuri sihtkapitali aastapreemia (raamat "Estide (tšuudide) hingestatud ilm") Esimesest abielust oli Aleksander Heintalul poeg Benno. Ühisest elust Elo Liiviga sündis neli last: tütred Kõue ja Õnne, pojad Uko-Aija ja Essu. Vana-Vigala ohvrihiis Sirje Presnal. Ikkagi inimene. Vigala Sassi elu ja surm. Kirjastus Hea Lugu, 2018 Madis Jürgen. Vigala Sass. Eesti Ekspress, 1997, nr 41. Madis Jürgen, Kes sööb sibulat ja kala, sellel seisab nagu tala!, Eesti Ekspress, 1996, nr 33. Aare Kasemets. Päikest Aare! Intervjuu ajakirjas Kultuur ja Elu, 1989, nr 4 Vigala Sassi nõuanne päästis Kanal 2 reporteri vähkkasvaja küüsist – Elu24, 30. juuni 2009 T. Teder, "Vigala Sass: vähk on võidetud!", Õhtuleht, 20. veebruar 2010 T. Teder, "Vigala Sass: keemiaravi solkis mu käed ja jalad", Õhtuleht, 22. september 2010 T. Teder, "Vigala Sass: maailmalõpp oli tühi kõlks, aga jääaeg võib küll tulla!", Õhtuleht, 22. detsember 2012 Mare Kõiva. In memoriam: Aleksander Heintalu ehk Vigala Sass. Mäetagused 62, 2015/4, lk 113–114.